पहिले मलाई के लाग्थ्यो भने महावीर पुनजस्तो अन्तर्राष्ट्रिय पुरस्कार पाएको मान्छे, फ्रस्टेसनका कारण पागल भएर पो यस्तो निर्णय गरे कि । उहाँलाई भेटेर मनशाय बुझ्छु र काठमाडौंका हरेक मिडियामा यो कुरा पुर्‍याउँछु भनेर यहाँ आएँ । उहाँसँग कुराकानी गरेँ । उहाँको जस्तो कुरा त कुनै पनि नेताले बोल्न जान्दैनन् । उहाँले पुरस्कृत भएका दिनदेखि आजसम्म गर्न चाहेका कुरामा निरन्तरता दिन पाएको भए अहिलेसम्म धेरै कुरा सफल पारिसक्नुहुन्थ्यो होला ।
